Ministère de la culture
De Kulturministère, offiziell Ministère de la culture ass e Ministère zu Lëtzebuerg dee sech fir d'kulturell Entwécklung um nationalen an internationalen Niveau zu Lëtzebuerg asetzt.

Allgemenges 
De Ministère ass responsabel fir d'kulturell Entwécklung a wëll de Lëtzebuerger Patrimoine erhalen a fërderen an déi néideg Impulser ginn, fir d'kulturell Kreatioun an d'Promotioun vun de Kënschtler z'ënnerstëtzen. E koordinéiert d'Relatiounen tëschent de verschiddene kulturellen Acteuren zu Lëtzebuerg an organiséiert e reegelméissegen Echange mat hinnen am Kader vun de kulturellen Assisen.

De Kulturministère këmmert sech ë. a. ëm d'visuell Konscht, d'Musek an den Danz, d'Literatur an den Theater, de kulturelle Patrimoine asw.

Kompetenz vum Ministère 
D'Servicer a Verwaltungen déi ënnert d'Kompetenz vum Ministère fir Gläichstellung tëschent Fraen a Männer falen, sinn am Arrêté grand-ducal vum 28. Mee 2019 festgehalen. Dozou gehéieren ë. a.:

Koordinatioun vun de kulturelle staatlechen Instituter:

 Nationalarchiv,
 Nationalbibliothéik, 
 Centre national de l'audiovisuel,
 Centre national de littérature, 
 Institut national de recherches archéologiques, 
 Nationalmusée fir Geschicht a Konscht,
 Musée Dräi Eechelen, 
 Musée national d'histoire naturelle, 
 Institut national pour le patrimoine architectural.

Historique vum Kulturministère 
Iwwer d'Jore war de Ressort vun der Kultur deels an anere Ministèren integréiert:

 1969 - 1972 : Ministère des affaires culturelles et des cultes
 1984 - 1995 : Ministère des affaires culturelles
 1995 - 1999 : Ministère de la culture
 1999 - 2009 : Ministère de la culture, de l'enseignement supérieur et de la recherche
 zanter 2009 : Ministère de la culture

Kuckt och 
 Regierung (Lëtzebuerg)
 Lëscht vun de lëtzebuergesche Kulturministeren

Um Spaweck 

 De Ministère op gouvernement.lu, der Websäit vun der Regierung

Ministèren zu Lëtzebuerg